funksiyasını (=PI() düsturu), cari tarixi qaytaran TODAY funksiyasını (=TODAY() düsturu) və 0-dan 1-dək aralıqda təsadüfi ədəd qaytaran RAND funksiyasını (=RAND() düsturu) göstərmək olar.

|  | Funksiyanın arqumentləri olmadığı halda da onun adından sonra mötərizələrin qoyulmasının vacibliyinə diqqət etmək lazımdır. Əks halda, Excel funksiyanı tanımayacaq və xəta haqqında xəbərdarlıq edəcək.

Excel funksiyalarının əksəriyyətinin bir arqumenti olur. Məsələn, SIN, COS və TAN riyazi funksiyaları (=SIN(ədəd), =COS(ədəd) və =TAN(ədəd) düsturları) bir arqumentlidir. Onlar bucağın sinus, kosinus və tangensini hesablayır. Bu funksiyaların arqumentləri bucağın radianla ifadə olunan kəmiyyətidir. Başqa bir arqumentli RADIANS funksiyası dərəcəni radiana çevirir.
Əgər funksiyanın birdən çox arqumenti varsa, bəzi hallarda onların ardıcıllığının heç bir önəmi yoxdur, bəzən isə bu ardıcıllıq vacibdir. Məsələn, DATE, TIME kimi funksiyalar yalnız arqumentlər düzgün ardıcıllıqla verildikdə düzgün nəticə qaytarır, ancaq SUM, PRODUCT kimi funksiyalarda arqumentlərin ardıcıllığının heç bir mənası yoxdur.

3 | Elektron cədvəldə =AVERAGE (A6: C6) düsturunun qiyməti -2-yə bərabərdir. Əgər D6 xanasının qiyməti 5 olarsa, =SUM(A6:D6) düsturunun qiyməti nəyə bərabər olacaq? Həlli: Ədədi ortanın tərifinə görə, AVERAGE(A6: C6) = SUM(A6:C6) / 3 = -2. Deməli, SUM(A6:C6) =-6. Onda SUM(A6: D6) =SUM(A6:C6) + D6 = -6 + 5 = -1 Cavab: -1.

4 | Elektron cədvəldə C3 xanasına 15.03.2023 tarixi yazılıb. =C3-19 düsturunun hesablanmasının nəticəsi nə olacaq? Həlli: 2023-cü ildə fevral ayında 28 gün olduğundan 15.03.2023 tarixindən 19 gün geriyə gedilsə, 24.02.2023 tarixi alınar. Cavab: 24.02.2023.