İnternet şəbəkəsində təmsil olunmaq istəyən hər bir hüquqi, yaxud fiziki şəxs domen adının seçilməsinə xüsusi diqqət yetirməlidir. Belə ki, domen adları müəyyən prinsiplərə cavab verməlidir:
• seçilmiş ad saytın mahiyyətinə uyğun gəlməlidir;
• ad mümkün qədər uzun olmamalıdır;
• çalışmaq lazımdır ki, domen adı kimi seçilən sözdə ingilis əlifbasında olmayan hərflər olmasın (məsələn, “orman” sözü “meşə” sözündən daha uğurludur).
İnternet şəbəkəsində hər bir kompüterin, saytın öz ünvanı olduğu kimi, hər bir resursun - veb-səhifənin də öz ünvanı olur. Bu ünvan URL-ünvan (“yu-er-el” kimi tələffüz olunur) adlanır. (URL qısaltması Uniform Resource Locator ifadəsindən yaranıb və vahid formalı resurs göstəricisi anlamını verir.) Brauzer proqramı hər hansı İnternet resursunu - sənədi, yaxud onun bir hissəsini axtarmaq üçün bu ünvandan istifadə edir.
URL-ünvan İnternet resurslarının rəsmi yerini müəyyən edir. Hər belə ad iki hissədən ibarətdir: birinci hissə resursun identifikatorudur, ikinci isə həmin resursun yerləşdiyi yeri göstərir. Tipik URL-ünvan aşağıdakı şəkildə olur:
https://ict.az/az/announce/406
Ünvanın birinci hissəsi - http:// protokoldur və resursun veb-səhifə olduğunu göstərir. Protokol kompüterlər arasında bağlantının qurulması və informasiya mübadiləsinin minimal xətalarla aparılmasını nizamlayan qaydalar və ya standartlar toplusudur. Qalan ikinci hissəni daha yaxşı anlamaq üçün onun özünü də iki hissəyə ayıraq. Birinci hissə (ict.az) resursun yerləşdiyi