etməyə çalışsanız, bunun o qədər də asan olmadığını görəcəksiniz. İndi öyrənəcəyiniz üsulla isə bunu çox rahatca yerinə yetirmək mümkündür.
Görüntünün ayrı-ayrı piksellərini redaktə etmək (rəngini dəyişdirmək) üçün “Karandaş” (Pencil) alətindən istifadə olunur. Bu zaman “tor” rejimindən istifadə edilməsi çox əlverişli olur. Bu rejimə Paint proqramında menyunun View ⇨ Gridlines (PaintNET proqramında View ⇨ Pixel Grid) komandasından keçilir.

|  | Addım-addım |  |  |

1. PaintNET qrafik redaktorunu başladın. 2. Magnifier (Böyüdücü) alətindən istifadə etməklə iş sahəsini bir neçə dəfə böyüdün. 3. Menyudan View ⇨ Pixel Grid komandasını seçin. İş sahəsinin üzərində "tor" əmələ gələcək. 4. Pencil (Karandaş) alətini götürün və istədiyiniz yerdə aşağıdaki simvolu çəkin. 5. Magnifier alətinin köməyi ilə iş sahəsini ilkin ölçüsünə qaytarın. |

Windows əməliyyat sistemində rastr görüntüləri saxlamaq üçün əsas format Windows Bitmap formatıdır. Bu formatlı faylların uzantısı .bmp olur. Rastr görüntüləri saxlamaq üçün çoxlu müxtəlif formatlar da mövcuddur. Onların əksəriyyətində sıxmadan istifadə olunur, yəni xüsusi alqoritmlər vasitəsilə faylın ölçüsü azaldılır. Bəzi formatlarda itkisiz sıxma tətbiq olunur. Belə ki, “sıxılmış” fayldan ilkin görüntünü tam dəqiqliklə bərpa etmək olur. İtkili sıxmadan istifadə etməklə daha yüksək dərəcəli sıxmanı təmin etmək mümkündür. Bu zaman verilənlərin çox əhəmiyyətsiz, yəni insan gözünün sezə bilmədiyi hissəsi itirilir.
Uzantısı .gif (﹤cif>, yaxud ﹤gif> kimi oxunur) və ya .jpeg (﹤cey-peq> kimi oxunur) olan rastr görüntülərdən də geniş istifadə edilir (başlıca olaraq İnternetdə).