| açar sözlər • Düstur • İstinad • Nisbi istinad • Mütləq istinad • Qarışıq istinad

| 10. Mütləq və nisbi istinadlar • Elektron cədvəllərdən nə məqsədlə istifadə olunur? • Elektron cədvəldə düstur necə yazılır?

Elektron cədvəl proqramlarında (cədvəl prosessorlarında) müxtəlif tipli verilənlərlə - simvollarla (mətnlərlə), ədədlərlə, məntiqi və tarixi göstərən verilənlərlə işləmək imkanı vardır. Xana üzərində hansı əməliyyatların aparıla bilməsi həmin xanadakı verilənin tipindən asılı olur. Məsələn, xanada 45440 ədədi yazılmışsa və mətn formatı qoyulmuşsa, onda bu ədəd 4, 5, 4, 4, 0 simvollarının ardıcıllığı kimi qəbul ediləcək. Əgər ədəd formatı qoyulmuşsa, onda elektron cədvəl xanada yazılanı ədəd kimi qəbul edəcək. Xanaya tarix formatı təyin olunmuşsa, xanadakı ədəd 28 may 2024 tarixi kimi qəbul ediləcək (01.01.1900 tarixindən 28.05.2024 tarixinədək günlərin sayı 45440-a bərabərdir).

|  | Fəaliyyət |  |  |

1. Microsoft Excel elektron cədvəl proqramını başladın.
2. Xanaların birinə hər hansı ədəd, məsələn, 6723 yazın. ﹤Enter> klavişini basın.
3. Yenidən həmin xananı seçin.
4. Alətlər zolağının Number bölümündəki siyahıda bəndini Date bəndi ilə əvəz edin və daxil etdiyiniz ədədin necə dəyişdiyinə diqqət yetirin.

5. Alətlər zolağında Format düyməsini çıqqıldadın və açılan menyuda Format Cells bəndini seçin. Uyğun dialoq pəncərəsi açılacaq. 6. Dialoq pəncərəsinin Number səhifəsinə keçin. Category siyahısında olan və Excel elektron cədvəl proqramında istifadə olunan verilən tiplərinə diqqət yetirin. 7. Siyahının elementlərini bir-bir seçməklə onlara aid verilmiş nümunələrlə tanış olun. |

Nəticəni müzakirə edək:
- Date formatının neçə növü var?
- Xanaya hansı ədədi daxil etmək lazımdır ki, onun formatını faizə (Persentage) çevirdikdə 45% göstərsin?