| Burada i-ci sətir ilə j-ci sütunun kəsişməsində 1 olması uyğun şəhərlər arasında yolun olmasını bildirir. Belə bir yol varsa, j-ci sətir ilə i-ci sütunun kəsişməsində də 1 olacaq. Başqa sözlə, i nömrəli şəhərdən j nömrəli şəhərə yol varsa, j nömrəli şəhərdən də i nömrəli şəhərə yol var. Deməli, qoyulan məsələni həll etmək üçün qonşuluq matrisindəki 1-lərin sayını hesablayıb nəticəni 2-yə bölmək lazımdır. Beləliklə, yuxarıdakı qonşuluq matrisinə görə, Neptun planetində cəmi 8 yol var. Bu məsələnin Python dilində həll proqramını belə yazmaq olar:
i = 1 w = 0 while i ﹤= 6: s = input() w = w + s.count('1') i = i + 1 w = w // 2 print(w) | # w - yolların sayı # Matrisin bir sətri # daxil edilir # Həmin sətirdəki 1-lərin # sayı hesablanıb ümumi # yolların sayına əlavə olunur

3 | Şahmat turniri dairəvi sistem üzrə keçirilir, yəni iki oyunçu öz aralarında yalnız bir dəfə görüşürlər. Turnirdə yeddi məktəbli iştirak edir. Məlumdur ki, Arif altı, Bəkir beş, Ceyhun və Dadaş hərəyə üç, Elxan və Əli hərəyə iki, İlkin isə bir oyun keçirib. Ceyhun kimlərlə oynayıb?
Həlli. Oyunçuların görüşlərini əks etdirən qraf quraq və onu G ilə işarə edək. Bu qrafın təpələrini 1-dən 7-dək ədədlərlə işarələyək və uyğunluğu belə müəyyənləşdirək: 1 - Arif, 2 - Bəkir, 3 - Ceyhun, 4 - Dadaş, 5 - Elxan, 6 - Əli, 7 - İlkin. |
1 təpəsinin dərəcəsi 6 olduğundan (Arif altı görüş keçirdiyindən) bu təpə qalan təpələrin hamısı ilə birləşmiş olacaq. 7 təpəsinin dərəcəsi isə 1 olduğundan onun qonşu təpəsi yalnız 1 təpəsi olacaq. {2, 3, 4, 5, 6} təpələr çoxluğundan yaranan H1 altqrafına baxaq. Bu altqraf G qrafından 1, 7 təpələrini və onlardan çıxan tilləri uzaqlaşdırmaqla alınır. Ona görə də 5 təpəsi olan H1 qrafında təpələrin dərəcələri belə olacaq: d(2) = 4, d(3) = d(4) = 2, d(5) = d(6) = 1.