Kodlaşdırma |  | 1

Çap işlərində üç əsas rəngdən deyil, tamamlayıcı rənglərdən istifadə edilməsi daha əlverişli olur. Tamamlayıcı rənglər bunlardır: abı (Cyan), sırğaçiçəyi (Magenta) və san (Yellow). Boyaq maddələri mükəmməl olmadığından bu rənglərin qarışığından ideal qara rəng alınmır. Ona görə də çapda qara (Black) rəng ayrıca istifadə olunur. Belə kodlaşdırma sistemi CMYK adlanır ("smik" kimi oxunur); qara rəng K hərfi ilə göstərilib ki, göy rəngdən ayrılsın.
Çox yüksək dəqiqlik tələb olunmadıqda rəngi göstərmək üçün daha az sayda bitdən istifadə olunur. Məsələn, görüntülərin 16 bitlik ikilik ədədlər vasitəsilə kodlaşdırılması High Color adlanır. Belə görüntülərin həcmi (diskdə tutduğu yer) tam rəngli (True Color) görüntülərlə müqayisədə daha az olur (əlbəttə, keyfiyyət də aşağı olur).
Araşdıraq - öyrənək
Paint qrafik redaktorunda BMP formatında olan hər hansı rəngli şəkil açın. Həmin şəkli müxtəlif kodlaşdırma (Monochrome Bitmap, 16 Color Bitmap, 256 Bitmap, 24-bit Bitmap) sxemlərində saxlayın. Paint proqramını qapadın və faylları saxladığınız qovluğa keçin. Saxlanmış faylların ölçülərini müqayisə edin və onlar arasındakı fərqin səbəbini izah etməyə çalışın.

Öyrəndiklərinizi yoxlayın 1. Hansı rənglərə əsas rənglər deyilir? 2. Sağdakı şəkildə "1" olan damaları dəftər vərəqində rəngləməklə hansı görüntünün alındığını müəyyən edin. 3. Ölçüsü 32 x 32 piksel olan rastr görüntünün yaddaşda saxlanması üçün 512 bayt yer ayrılıb. Görüntünün rənglər palitrasında ən çoxu neçə rəng ola bilər? |

4. 256 rəngli görüntünün ölçüsü 1024 x 640 pikseldir. Qrafik faylın həcmini hesablayın.
5. 16 bitlik kodlaşdırmada 640 x 480 ölçülü görüntünün həcmi nə qədər olacaq?