Kompüter |  | 2

Intel® Core i5-9400F 2666 MHz | H310 Chipset | DDR4 16 GB | SSD 240 GB | NVIDIA® GeForce® GTX 1050Ti 4 GB
Bu nümunədə Intel® Core i5-9400F yazısı prosessorun modelini, 2666 MHz onun takt tezliyini göstərir. DDR4 16 GB yazısı operativ yaddaşın modelini və tutumunu, SSD 240 GB isə daxili yaddasaxlama qurğusu olaraq tutumu 240 GB olan SSD-daşıyıcıdan istifadə edildiyini bildirir.
Kompüterlərin aparat təminatının inkişafı çox böyük sürətlə gedir. Onların orta xarakteristikaları ilbəil dəyişir. Intel Core i9 prosessorlarının takt tezliyi 5 GHs təşkil edir. Ümumi təyinatlı kompüterlərin operativ yaddaşının həcmi artıq bir neçə giqabayt olur. Mürəkkəb məsələlərin həlli üçün nəzərdə tutulmuş xüsusi kompüterlərdə isə bu göstərici 16 giqabayta çatır. Sərt diskin tutumu isə 500 giqabaytdan başlayır.
Araşdıraq - öyrənək
1981-ci ildə buraxılmış ilk IBM PC kompüterində olan 8088/86 prosessorunun takt tezliyi 4,77 MHs idi. 1993-cü ildə buraxılmış Pentium prosessorunun takt tezliyi isə 66 MHs-ə çatmışdı. Pentium prosessorunun 1997-ci il son buraxılışında bu göstərici 233 MHs olmuşdur.
Ən güclü Pentium prosessoru ilə öz kompüterinizin prosessorunun takt tezliyini müqayisə edin. Sizin kompüteriniz ondan neçə dəfə güclüdür?
Öyrəndiklərinizi yoxlayın
1. Kompüterin məhsuldarlığını müəyyən edən başlıca parametr hansıdır?
2. Takt tezliyi nədir və nə ilə ölçülür?
3. Keş-yaddaş harada yerləşir və hansı funksiyanı yerinə yetirir?
4. Xarakteristikaları aşağıda verilmiş kompüterin operativ yaddaşının və sərt diskinin həcmi nə qədərdir?
Intel® Core™ i9-9900K 2400 MHz | Z390M Chipset | DDR4 32 GB | M2 SSD 512 GB | HDD 2 TB | NVIDIA® GeForce® GTX1660Ti 6 GB
5. Xarakteristikaları aşağıda verilmiş kompüterin prosessorunun surəti nə qədərdir? Intel® Core™ i9-11900K 3200 MHz | Z590 Chipset | DDR4 32 GB | SSD 1 TB NVMe | HDD 1 TB | NVIDIA® GeForce® RTX 3090 24 GB