Bu proqram nümunəsinin yerinə yetirilməsi nəticəsində ekrana aşağıdakı sətirlər çıxarılacaq:
Sabahınız xeyir!
Axşamınız xeyir!

1 | İki tam ədədin ən böyüyünü qaytaran funksiya yazın. Həlli: İki ədədin ən böyüyünün müəyyənləşdirilməsi alqoritmi məlumdur. Sadəcə, həmin alqoritmi funksiya şəklində ifadə etmək lazımdır: def max2(a, b) : if a > b : maximum = a else : maximum = b return maximum

2 | Klaviaturadan daxil edilmiş hicri ilini miladiyə, miladi ilini isə hicriyə çevirən və nəticəni ekranda göstərən proqram yazın. Çevirməni aparmaq üçün M = H - H / 33 + 622 və H = M - 622 + (M - 622) / 32 düsturlarından istifadə edin; burada M dəyişəni miladi ilini, H isə hicri ilini göstərir. Həlli: İki funksiya təyin edək: bunlardan biri - miladi_hicri() funksiyası parametr kimi qəbul etdiyi miladi ilini məlum düstur əsasında hicri ilinə, o biri - hicri_miladi() funksiyası isə hicri ilini miladi ilinə çevirib ekrana çıxaracaq. def miladi_hicri(s): M = int(s) H = M - 622 + (M - 622) // 32 print('Hicri ili: ', H) def hicri_miladi(s): H = int(s) M = H - (H // 33) + 622 print('Miladi ili: ', M) s = input('Miladi ili: ') miladi hicri(s) s = input('Hicri ili: ') hicri_miladi(s)