| açar sözlər • Mərkəzi prosessor • Takt tezliyi • Nüvə • Operativ yaddaş • Keş-yaddaş • Sərt disk • Videoadapter

| 6. Kompüterin əsas xarakteristikaları • Fərdi kompüterlərin hansı növləri var? • Kompüterin hansı hissəsi onun "beyni" hesab olunur?

|  | Fəaliyyət |  |  |

İşlədiyiniz kompüterlə bağlı aşağıdakı cədvəli doldurun. Kompüterin parametrlərinə baxmaq üçün İş masasında Computer simgəsinin üzərində siçanın sağ düyməsini çıqqıldadın və açılan kontekst menyusundan Properties komandasını seçin.

Göstəricinin adı | Göstəricinin qiyməti
Əməliyyat sisteminin adı |
Prosessorun adı |
Prosessorun sürəti |
Operativ yaddaşın həcmi |
Monitorun ekranının çözümlülüyü |

Nəticəni müzakirə edək:
- Sizcə, bir kompüterin başqasından üstünlüyü üçün bu göstəricilərdən hansı daha önəmlidir?
Kompüterlərin ilbəil gücləndiyini və onların məhsuldarlığının (hesablama gücünün) yüksəldiyini, yəqin ki, bilirsiniz. Bu yüksəliş, ilk növbədə, kompüter sistemini təşkil edən əsas qurğuların göstəricilərindən asılı olur. Bu qurğuların məhsuldarlığı yüksəldikcə kompüterin ümumi məhsuldarlığı da artır.
Kompüterin başlıca hissəsi mərkəzi prosessor və ya, sadəcə, prosessordur və onun sürəti kompüterin məhsuldarlığına təsir edən əsas amildir. Tarixən prosessorun sürəti olaraq bir saniyədə yerinə yetirilən əməliyyatların sayı götürülüb. Belə qiymətləndirmə müxtəlif əməliyyatların icrası üçün təxminən eyni zaman tələb olunması, kompüterin isə eynitipli məsələlərlə işləməsi təsəvvürünə əsaslanıb. Çağdaş kompüterlərdə isə bu belə deyil. Mürəkkəbliyi müxtəlif olan komandaların yerinə yetirilmə sürəti bir-birindən onlarca dəfə fərqlənə bilər. Bununla belə, proqramların işləmə sürəti təkcə prosessora görə deyil, kompüter sisteminin başqa komponentlərinə (məsələn, videosistemin məhsuldarlığına) görə də müəyyən