Ədədin 10-luq say sistemindən 2-liyə keçirilməsi. Verilmiş A ədədinin 2-lik say sistemində yazılması onun aşağıdakı cəm şəklində göstərilməsi deməkdir:

A = an • 2n + an - 1 • 2n - 1 + ... + a1 • 21 + a0 • 20

Deməli, A ədədinin ikilik təsvirini almaq üçün a0, a1, ... an əmsallarını tapmaq lazımdır. Bunun üçün öncə A ədədini 2-yə bölürük. Aydındır ki, bu zaman qalıq a0 - a bərabər olacaqdır. Çünki A ədədinin yuxarıda göstərilən açıq yazılışında sonuncudan başqa bütün toplananlar 2-yə tam bölünür. Sonra A ədədini 2-yə böldükdə alınan qisməti yenidən 2-yə bölürük. Bu zaman alınan yeni qalıq a1-ə bərabər olacaqdır. Bu prosesi davam etdirsək, A ədədinin ikilik təsvirindəki bütün a0, a1, ... an rəqəmlərini taparıq.

5 | Ədədin 10-luq say sistemindən 2-liyə keçirilməsi Onluq say sistemində verilmiş natural ədədi ikilik say sisteminə keçirən proqram yazın. Həlli. Onluq ədəddən ikilik ədədin alınması prosesini alqoritm şəklində belə göstərmək olar: 1) Verilmiş onluq natural ədəd ikiyə (2-lik say sisteminin əsasına) bölünür. 2) Qismət tam ədəd şəklində bir dəyişənə, qalıq isə sətir şəklində başqa bir dəyişənə yazılır (əgər qalıq yoxdursa, 0 yazılır). 3) Əgər qismət 0-a bərabər deyilsə, 2-yə bölünür. Əvvəlki qismətlə bağlı dəyişənə yeni qismət mənimsədilir (əvvəlki qismət itir). Qalıqların saxlanması üçün nəzərdə tutulan sətir tipli dəyişənin başlanğıcına isə yeni qalıq əlavə olunur. 4) Qismət 0-a bərabər olanadək 3-cü addım təkrarlanır. 5) Tərs ardıcıllıqla yazılmış və sətir tipli dəyişəndə yerləşdirilən qalıqlar verilmiş onluq ədədin ikilik yazılışı olacaq. Qalıqlar (0 və ya 1) sətir tipli dəyişəndə onların hesablama ardıcıllığına görə sağdan sola yerləşdirilir. x = int(input("Natural ədədi daxil edin: ")) n = "" while x > 0: y = str(x % 2) n = y + n x = int(x / 2) print (n)