Elektron cədvəllər |  | 3

Bir çox funksiyaların arqumentləri olaraq xanalar diapazonuna istinadları istifadə etmək olar. Məsələn, =SUM(A2:C7), =AVERAGE(A2:C7), =MIN(A2:C7) və =MAX(A2:C7) düsturlarında SUM, AVERAGE, MIN və MAX funksiyalarının arqumentləri olaraq A2 :C7 xanalar diapazonuna istinad istifadə olunur. Diapazon dəyişdirildikdə proqram bu düsturların hamısında diapazonlara istinadları avtomatik korrektə edir. Məsələn, əgər A2:C7 diapazonuna yeni sətir əlavə edilsə, düsturlar belə dəyişəcək: =SUM(A2:C8), =AVERAGE(A2:C8), =MIN(A2:C8) və =MAX(A2:C8).
Bəzi hallarda funksiyanın arqumenti olaraq bütöv sütuna və ya sətrə istinad etmək əlverişli olur. Məsələn, =SUM(A:A), =AVERAGE(A:A), =MIN(A:A) və =MAX(A:A) düsturları A sütununda olan ədədlərin uyğun olaraq cəmini, orta qiymətini, minimum və maksimum qiymətlərini hesablayır. Excel-in hesablamalarda A sütununun qiymət olmayan xanalarından istifadə etmədiyinə diqqət etmək lazımdır. Ancaq bu sütuna yeni qiymətlər daxil etdikdə düsturlar avtomatik olaraq yenidən hesablanır.

1 | Elektron cədvəldə A1 xanasına 10 ədədi, B1 xanasına =A1/2 düsturu, C1 xanasına isə =SUM(A1:B1)*2 düsturu yazılmışdır. C1 xanasının qiyməti nəyə bərabər olacaq? Həlli: Öncə B1 xanasındakı qiymət hesablanır: B1 = A1/2 = 10 / 2 = 5. C1 xanasının qiyməti A1-dən B1-dək xanalardakı qiymətlərin cəminin iki mislinə bərabərdir: =SUM(A1: B1)*2 = (A1 + B1) * 2 = (10 + 5) * 2 = 30. Cavab: 30.

2 | Elektron cədvəldə =SUM(A1:A4) düsturunun qiyməti 13-ə, =AVERAGE(A1 : A5) düsturunun qiyməti isə 3-ə bərabərdir. =SUM(A1 : A5) düsturunun qiyməti nəyə bərabər olacaq? Həlli: A1:A4 xanalar diapazonundakı ədədi qiymətlərin cəmi 13-ə, A1:A5 xanalar diapazonu üçün orta qiymət isə 3 bərabər olduğundan A5 xanasındakı qiymət 2 olmalıdır: (A1 + A2 + A3 + A4 + A5) /5=3 (13 + x) / 5 = 3 x = 2 Onda =SUM(A1: A5) düsturunun qiyməti 13 + 2 = 15 olacaq. Cavab: 15.

Funksiyanın arqumentlərinin siyahısı boş da ola bilər, yəni funksiyanın arqumentləri olmaya da bilər. Belə funksiyalara örnək olaraq % ədədininin qiymətini 15 rəqəm dəqiqliyi ilə qaytaran PI