| açar sözlər • Qat • Qruplaşdırma • Qrupdan çıxartma

| 3. Vektor redaktorunda iş • Qrafik primitivlər nədir? • Google SketchUp proqramında hansı qrafik primitivlərdən istifadə etmisiniz?

|  | Fəaliyyət |  |  |

1. Paint qrafik redaktorunda aşağıdakı şəkli çəkin. 2. Bu fiqurların üst-üstə yerləşmə ardıcıllığını dəyişməyə çalışın. 3. OpenOffice.org Draw vektor redaktorunu başladın. 4. Drawing (Rəsm) alətlər zolağında Basic Shapes düyməsini |

çıqqıldadın. (Drawing zolağı, adətən, proqramın baş pəncərəsinin aşağı hissəsində olur. Əgər o, ekranda yoxdursa, View ⇨ Toolbars menyu komandası vasitəsilə onu aktivləşdirin.)
5. Açılan siyahıdan öncə kvadrat, sonra üçbucaqlı və nəhayət, çevrə alətini seçərək yuxarıdakı şəkli çəkin.
6. Kvadrat obyektini seçdirin və Modify ⇨ Arrange ⇨ Bring to Front menyu bəndini seçin. Seçdirilmiş kvadrat o biri obyektlərin önünə keçəcək.
Nəticəni müzakirə edək:
- Nə üçün vektor qrafik redaktorunda asan yerinə yetirdiyiniz əməliyyatı rastr qrafik redaktorunda yerinə yetirmək mümkün olmadı?
Vektor qrafik redaktorunda əməliyyatların özəlliyi ondadır ki, həndəsi fiqurlar (obyektlər) çəkildikdən sonra da "sərbəst" qalır. Yəni vektor görüntünü təşkil edən ayrı-ayrı obyektlər üzərində istənilən zaman əməliyyatlar aparmaq olar. Rastr görüntülərdə isə belə deyil: həndəsi fiqurlar (obyektlər) yalnız çəkildikləri anda "sərbəst" mövcud olur, sonra onlar, sadəcə, rəngli nöqtələr yığınına çevrilir.
Vektor qrafik redaktorunda çəkilən hər qrafik primitiv ayrıca qatda yerləşir. Başqa sözlə, vektor görüntülər onu təşkil edən obyektlərin sayı qədər qatdan ibarət olur.