Elektron cədvəllər |  | 3

|  | Addım-addım |  |  |

Elektron cədvəldə nisbi və mütləq istinadlardan istifadə
1. Elektron cədvəl proqramını başladın. Boş sənəd (iş kitabı) açılacaq.
2. A1 xanasına 1 ABŞ dolları = ... manat mətnini daxil edin.
3. A2 xanasına ABŞ dollarının cari kursunu yazın (məsələn: 1,5).
4. Qalan xanaları nümunəyə uyğun doldurun.
5. F4 xanasına =D4*E4 düsturunu daxil edib ﹤Enter> klavişini basın. Xanada düsturun nəticəsi olan 400 qiyməti görünəcək, kursor isə qonşu xanaya keçəcək.
6. Yenidən F4 xanasına keçin. Xana qalın qara çərçivəyə alınacaq . Excel proqramında aktiv xanalar belə seçdirilir. Siçanın göstəricisini çərçivənin sağ aşağı küncündəki kiçik kvadratdan üzərinə aparın. Göstərici + şəklini alacaq. Siçanın sol düyməsini basıb saxlamaqla göstəricini 9-cu sətrədək aşağı "dartın".
7. F4 xanasındakı düstur F5:F9 xanalar diapazonuna köçəcək. Düsturlar hesablanacaq və nəticələr xanalarda əks olunacaq. Həmin xanalara keçib düsturlardakı istinadların necə dəyişilməsinə diqqət yetirin.
8. G4 xanasına =F4*$A$2 düsturunu yazın. Xanada "sistem bloku"nun manatla məbləği əks olunacaq. 6-cı addımdakı üsuldan istifadə edərək düsturu G5:G9 xanalar diapazonuna köçürün.
9. Qurğuların yekun məbləğini ABŞ dolları ilə hesablamaq üçuün F4:F10 xanalar diapazonunu seçdirin. Alətlər zolağındakı düyməsini, yaxud Formulas menyusundakı uyğun düyməni çıqqıldadın. F10 xanasında bütün malların yekun məbləği hesablanıb əks olunacaq.
10. Malların manatla yekun məbləğini eyni qayda ilə hesablayın.
11. A2 xanasında ABŞ dollarının manata nəzərən məzənnəsini dəyişin və xanalardakı dəyişikliklərə diqqət yetirin.
12. Faylı uyğun ad altında saxlayın.