Proqramlaşdırma |  | 4

Öyrəndiklərinizi yoxlayın
1. Verilmiş üç ədədin ən böyük ortaq bölənini tapan proqram yazın.
2. Verilmiş iki a və b natural ədədlərinin ən kiçik ortaq bölünənini (ƏKOB) tapan proqram yazın. Bunun üçün ƏKOB(a, b) = a x b / ƏBOB(a, b) düsturundan da istifadə etmək olar.
3. Verilmiş n və k (k﹤n) natural ədədlərinə görə aşağıdakı düsturu hesablayan proqram yazın.

C kn = n!
k!(n — k)!

4. Verilmiş n natural ədədinə görə 1x3x ... x(2n-l) hasilini hesablayan proqram yazın.
5. 123456 onluq ədədinin ikilik yazılışında 1-lərin sayını hesablayan proqram yazın.
6. 135797 onluq ədədinin ikilik yazılışında 1-lərin, yoxsa 0-ların sayının çox olduğunu müəyyənləşdirən proqram yazın.
7. [1, 100] intervalında olan natural ədədlərin ikilik yazılışında cəmi neçə 1 olduğunu müəyyənləşdirən proqram yazın.
8. Fibonaççi ardıcıllığında ilk n ədədi ekrana çıxaran proqram yazın.
9. Fibonaççi ardıcıllığının n1-ci və n2-ci elementini və onların cəmini ekrana çıxaran proqram yazın.
10. Klaviaturadan daxil edilən ədədin Fibonaççi ədədi olub-olmadığını müəyyənləşdirən proqram yazın.
11. Dördrəqəmli natural ədəd verilmişdir. Bu ədədin palindrom olub olmadığını müəyyən edin. Soldan sağa və sağdan sola eyni cür oxunan natural ədədə palindrom ədəd deyilir. Məsələn, 232, 2332, 2341432 palindrom ədədlərdir.

12. Verilmiş üçrəqəmli ədədin Armstronq ədədi olub olmadığını müəyyənləşdirmək lazımdır. Əgər üçrəqəmli ədədin rəqəmlərinin kublarının cəmi həmin ədədin özünə bərabərdirsə, belə ədəd Armstronq ədədi adlanır. Məsələn, 153 ədədi Armstronq ədədidir: 153 = 13 + 53 + 33.

13. Dördrəqəmli natural ədəd verilmişdir. Bu ədədin özünün bütün rəqəmlərinə bölünüb bölünmədiyini müəyyən edin. Məsələn, 1326 ədədi özünün bütün rəqəmlərinə (1-ə, 3-ə, 2-yə, 6-ya) bölünür.
14. Üçrəqəmli natural ədəd verilmişdir. Bu ədəddəki ən böyük rəqəmi tapın. Məsələn, 263 ədədində ən böyük rəqəm 6-dır.
15. Dördrəqəmli natural ədəd verilmişdir. Bu ədədin yazılışında 3 rəqəminin olub olmadığını müəyyənləşdirin.