ÜMUMİLƏŞDİRİCİ SUAL
VƏ TAPŞIRIQLAR
1. // və % simvolları hansı riyazi əməlləri ifadə edir?
2. Proqram fraqmenti yerinə yetirildikdən sonra x və y tam tipli dəyişənlərinin qiymətləri nə olacaq?
x = 823
y = 4
x = x // y
y = x % y
3. Aşağıdakı proqram fraqmentinin icrası zamanı klaviaturadan 40 və 10 ədədləri daxil edilərsə, sonda c dəyişəninin qiyməti nə olacaq?
a = int(input())
b = int(input())
b = -a / 2 * b
if a ﹤ b :
c = b - a
else:
c = a - 2 * b
4. Verilmiş tam ədədin 4-ə bölünüb bölünmədiyini müəyyən edən proqram yazın.
5. "Fikirdən iti gedən şey yoxdur" atalar sözünü klaviaturadan qəbul edən və aşağıdakıları çıxışa verən proqram yazın:
a) "iti"sözünü
b) bütün "ə" hərflərinin sayını
c) atalar sözünün bütün hərflərini baş hərflərlə
6. Siyahıdan verilmiş elementi silmək üçün hansı metoddan istifadə olunur?
7. Verilmiş cümlədəki sözləri əks ardıcıllıqla çıxışa verən proqram yazın.
8. Cümlədə ən qısa sözün uzunluğunu necə tapmaq olar? Alqoritmi söyləyin.
9. Altproqramlardan hansı məqsədlər üçün istifadə olunur?