Proqramlaşdırma |  | 4

| açar sözlər • Sətir • İndeks • Kəsik • Boş sətir • Sətrin uzunluğu • Metod

| 15. Sətirlər • Proqramlaşdırmada sətir nədir? • Python dilində rəqəmlərdən ibarət sətir ədəddən necə fərqləndirilir?

|  | Fəaliyyət |  |  |

Aşağıdakı proqramı Python mühitində yazıb icra edin.
s1 = 'a'
s2 = 'l'
s3 = 'p'
print (s1 + s2 + s3)
print ("a", "l", "p")
Nəticəni müzakirə edək:
- Proqramda hansı növ kəmiyyətdən istifadə olunub?
- Hər iki print deyiminin nəticəsi eynidirmi? Fərqlidirsə, nə etmək lazımdır ki, onlar eyni olsun?
Python dilində geniş istifadə olunan kəmiyyətlərdən biri də sətirlərdir. Sətir hər hansı simvollar ardıcıllığıdır. Sətirlər, adətən, tək dırnaq (') işarələri arasında yazılır, ancaq bu məqsədlə adi dırnaq (") işarəsindən də istifadə olunur, məsələn: 'Bu bir örnəkdir.', "Maraqlanıb soruşmaq bilik əldə etməyin yarısıdır.". Sətir hərflərdən, ədədlərdən, başqa simvollardan, o cümlədən boşluq simvolundan ibarət ola bilər. Sətirləri dəyişənlərə mənimsətmək də olar, məsələn:
>>> a = 'Azərbaycan '
>>> b = 'Cümhuriyyəti'
Ədədlərlə olduğu kimi, sətirlər üzərində də müəyyən əməliyyatlar aparılır. Məsələn, iki sətrin cəmi onların bir-birinə "yapışdırılmasından" əmələ gələn yeni sətir olur.
>>> c = a + b
>>> print (c)
Azərbaycan Cümhuriyyəti
>>> c = a + 'Xalq ' + b
>>> print (c)
Azərbaycan Xalq Cümhuriyyəti