Proqramlaşdırma |  | 4

Qeyd. Dövrdə bölmədən alınan qalıq ya a, ya da b dəyişəninə mənimsədilir. Qalıq sıfirdırsa (onun a-da, yoxsa b-də olduğunu biz bilmirik, ona görə də hər iki şərti yoxlayırıq), onda dövr bitir. Sonda ƏBOB-un hansı dəyişənə mənimsədildiyini bilmədiyimizdən çıxışa a və b-nin cəmi verilir (onlardan biri istənilən halda 0 olduğundan bunun cəmə təsiri yoxdur).
Ədədin faktorialı. Ədədin özü və özündən kiçik bütün natural ədədlərin hasilinə həmin ədədin faktorialı deyilir. Məsələn, 5 ədədinin faktorialı 1x2x3x4x5 = 120 hasilinə bərabərdir. Faktorialın tapılması düsturunu belə yazmaq olar:
n! = 1x2x ... xn;
burada n verilmiş ədəd, n! isə həmin ədədin faktorialıdır.

4 | Faktorialın hesablanması Faktorialın hesablanması düsturundan və while dövründən istifadə etməklə verilmiş ədədin faktorialını hesablayan proqram yazın. n = input("Faktorialı hesablanacaq ədəd: ") n = int(n) f = 1 İ = 1 while i ﹤= n: f = f * İ i = i + 1 print (n, "! = ", f) Tutaq ki, n = 5, yəni 5! hesablamaq lazımdır, while dövrünün gövdəsində birinci keçid zamanı f dəyişəninə 1x1 hasili mənimsədilir. İkinci keçiddə 1 x 2, sonra 2 x 3, 6 x 4 və 24 x 5 olur. Altıncı dəfə while dövrü yerinə yetirilməyəcək, çünki i dəyişəninin qiyməti 6 olacaq və i ﹤= n şərti ödənilməyəcək. Qeyd edək ki, 0! = 1 və 1! = 1 qəbul olunur.