| açar sözlər • Siyahı • Siyahının elementləri • indeks • Kəsik • Dövr

| 16. Siyahılar • Mətn redaktorunda nişanlanmış və nömrələnmiş siyahılar necə yaradılır? • Siyahı şəklində göstərilmiş bu suallar onun hansı növünə aiddir?

|  | Fəaliyyət |  |  |

s = 0
for i in range(1, 101):
s = s + i
print(s)
Nəticəni müzakirə edək:
- Verilmiş proqram fraqmentinin icrasının nəticəsi nə olacaq?
- Bu fraqmentdə hansı alqoritmik strukturdan istifadə olunub?
- range() funksiyası nə edir?
Çoxlu sayda verilənləri bir yerdə saxlamaq üçün Python dilində siyahılardan geniş istifadə olunur. Siyahı nizamlı şəkildə saxlanılan obyektlər yığınıdır. Siyahını təşkil edən obyektlərə onun elementləri deyilir. Siyahıda ədədlər, sətirlər, başqa siyahılar, yaxud bunların hamısını eyni zamanda saxlamaq olar. Siyahının hər bir elementinə bir nömrə (indeks) uyğundur ki, ona həmin nömrə vasitəsilə müraciət etmək olar. İstənilən an siyahının elementlərini dəyişmək, ona yeni elementlər əlavə etmək, yaxud hansısa elementləri siyahıdan uzaqlaşdırmaq olar. Python dilində siyahının elementləri kvadrat mötərizədə yazılar və onlar bir-birindən vergüllə ayrılır. Məsələn, aşağıda Ist dəyişənində saxlanılan və elementləri həftənin günləri olan siyahı örnək olaraq verilmişdir.
>>> Ist = [ Bazar ertəsi , Çərşənbə axşamı ,
'Çərşənbə', 'Cümə axşamı', 'Cümə', 'Şənbə', 'Bazar']
Python dilində siyahının elementləri sıfırdan başlayaraq nömrələnir. Yuxarıdakı nümunədə 'Bazar ertəsi' elementinin nömrəsi (indeksi) 0-a bərabərdir. İst siyahısının i indeksli elementinə müraciət etmək üçün, sadəcə, Ist[i] göstərmək lazımdır.
>>> lst[2]
'Çərşənbə'