Araşdıraq - öyrənək
Hər hansı xanada yazılmış düsturdakı istinadın növünü dəyişdirmək üçün harasa "Ş" simvolunu əlavə etməyə və ya onu silməyə gərək yoxdur. Bunun üçün düstur olan xananı seçin. Düstur zolağında dəyişdirmək istədiyiniz istinadı seçdirin. Bir istinad növündən digərinə keçmək üçün ﹤F4> klavişini basın. Düstur zolağında istinadın necə dəyişdiyini izləyin.
Öyrəndiklərinizi yoxlayın
1. Elektron cədvəl proqramlarında hansı tip verilənlərdən istifadə olunur?
2. Düsturlarda mütləq ünvanlama nədir və onlar necə işarə olunur?
3. Aşağıdakı nümunəyə uyğun cədvəl yaradın.
a) A1 xanasında cari ili göstərin.
b) Dostlarınızın soyad, ad və doğum illərini cədvəlin uyğun xanalarına yazın.
c) Siyahıdakı birinci dostunuzun yaşını hesablamaq üçün D4 xanasına uyğun düstur yazın. Həmin düsturu D sütununun qalan xanalarına da köçürün.
4. 2 xanasında avtomobilin sürətini, B2 xanasında onun yola sərf etdiyi zamanı göstərin. C2 xanasında düstur vasitəsilə avtomobilin getdiyi yolu hesablayın ( s=vt ). Sürət (A2 xanasındakı qiyməti) və zamanı (B2 xanasındakı qiyməti) dəyişməklə gedilən yolun (C2 xanasının qiymətinin) necə dəyişdiyini izləyin.