İnformasiya texnologiyaları |  | 5

3. Xüsusi proqramlardan - vizual HTML-redaktorlardan (məsələn: Adobe Dreamweaver, Microsoft FrontPage, Nvu) və ya sayt konstruktorlarından (məsələn: uCoz) istifadə etmək.
Sayt yaratmaq üçün hansı üsuldan istifadə olunmasından asılı olmayaraq, ilk növbədə, saytın məzmununu və strukturunu müəyyənləşdirmək lazımdır. Məsələn, tutaq ki, siz "Gənc proqramçılar" dəməyinə gedirsiniz və həmin dəməyin fəaliyyət göstərdiyi saytın strukturunun qraf şəklində təqdim olunması onun məzmununu əyani təsvir etməyə imkan verir və saytın bir səhifəsindən başqalarına keçidləri təşkil etməyə yardım edir.
İstənilən sayt yüklənərkən birinci onun baş səhifəsi, yaxud başlanğıc səhifəsi (home page) açılır. Bu səhifə, ilk növbədə, belə bir suala cavab verməlidir: "Bu sayt nə haqdadır?" Bunun üçün baş səhifədə saytın adı, saytın mövzusuna uyğun qrafik görüntü, onun məzmununu əks etdirən qısa mətn, eləcə də saytın əsas bölmələrinə keçid üçün baş menyu yerləşdirilir. Baş səhifədə sayt müəllifinin adı, onunla əlaqə məlumatı, xəbərlər və başqa informasiya blokları da yerləşdirilə bilər.
Saytın hər səhifəsinin, adətən, bır neçə dəyişməz elementi olur ki, həmişə eyni hissədə yerləşir:
• səhifənin ən yuxarısında yerləşən saytın başlığı;
• adətən, səhifənin yuxarı və ya sol hissəsində yerləşən baş menyu (menyu bəndlərinin sayı, adları, ardıcıllığı saytın bütün səhifələrində dəyişmir).