Proqramlaşdırma |  | 4

s1.replace(s2,s3) | Verilmiş sətrin s2 fraqmenti s3 fraqmenti ilə əvəz olunur: >>> s1 = 'Qırğızıstan' >>> s1.replace('Qırğız', 'Qazax') 'Qazaxıstan'
s1.capitalize() | Sətirdə birinci hərf baş (böyük) hərfə çevrilir: >>> s1 = 'diqqətli olun' >>> s1.capitalize() 'Diqqətli olun'
s1.upper() | Sətirdəki bütün hərflər baş hərflərlə əvəz olunur: >>> s1 = 'Qusar Quba Xaçmaz' >>> s1.upper() 'QUSAR QUBA XAÇMAZ'
s1.lower() | Sətirdəki bütün hərflər kiçik hərflərlə əvəz olunur: >>> s1 = 'Abı-Sırğaçiçəyi-Sarı-Qara' >>> s1.lower() 'abı-sırğaçiçəyi-sarı-qara'

Araşdıraq - öyrənək
s = input()
print(s[2])
...
Bu proqram fraqmenti aşağıdakı alqoritmin ilk iki addımına uyğundur. Həmin alqoritmin qalan addımlarına uyğun deyimləri proqrama əlavə edin.
Alqoritm
1. Klaviaturadan 3 simvoldan az olmayaraq hər hansı simvollar sətrini daxil edin.
2. Daxil edilən sətrin 3-cü simvolunu çıxışa verin.
3. Sətrin sonuncu simvolunu çıxışa verin.
4. Sətrin ilk beş simvolunu çıxışa verin.
5. Sətrin sonuncu iki simvolu istisna olmaqla qalan simvollarını çıxışa verin.
6. Sətrin cüt indeksli simvollarını çıxışa verin.
7. Sətrin tək indeksli simvollarını çıxışa verin.
8. Sətrin uzunluğunu çıxışa verin.
Öyrəndiklərinizi yoxlayın
1. Sətir nədir?
2. Proqramda giriş və çıxış əməlləri nəyi bildirir və Python dilində onlar hansı funksiyalar vasitəsilə ifadə edilir?
3. Metod nədir?
4. Verilmiş sözün hərflərini tərs ardıcıllıqla çıxışa verən proqram tərtib edin.
5. Sətrin ortasındakı simvolu çıxışa verin. Əgər simvolların sayı cütdürsə, ortadakı iki simvolu çıxışa verin.