Elektron cədvəllər |  | 3

Elektron cədvəl proqramlarında xətti, dairəvi, sütunlu və başqa növ diaqramlar qurmaq mümkündür.

Xətti diaqram (qrafik) | Dairəvi diaqram

Xətti diaqram, yaxud qrafik dəyişənlərin necə dəyişməsini göstərmək üçün verilənlərin qiymətlərinin düz xətlərlə birləşdirildiyi diaqram növüdür.
Dairəvi diaqram faiz qiymətlərini dairənin, yaxud diskin sektorları kimi göstərən diaqram növüdür. Belə diaqramda hər bir bölmə (sektor) uyğun qiymətin bütün qiymətlər cəmində nisbi payını (faizlə ifadə olunmuş) əks etdirir.

Zolaqlı diaqram | Qatlı diaqram

Zolaqlı diaqram (sütunlu diaqram), yaxud histoqram müxtəlif hündürlüklü (enli) şaquli və ya üfüqi zolaqlardan ibarət olan qrafik növüdür. Bu zolaqların hər biri verilənlərin müəyyən qiymətinə uyğundur ki, bu da onların kəmiyyətlərinin nisbətini müşahidə etməyə imkan verir.
Qatlı diaqram bir verilənlər qrupunu başqasından fərqləndirmək (ayırmaq) üçün bəzi sahələri kölgələnmiş və ya hər hansı başqa formada seçdirilmiş diaqram növüdür.