Saytın bütün səhifələrinin eyni üslubda işlənməsi məsləhət görülür. Üslubu saxlamaq üçün yaxşı olar ki, saytın bir səhifəsinin şablonu qabaqcadan hazırlansın və bütün səhifələrə aid elementlər orada əks olunsun.
Araşdıraq - öyrənək
ict.az saytının strukturunu araşdırın və onu qraf şəklində göstərin. Nə üçün saytların strukturu üçün ağac deyil, qraf informasiya modeli münasibdir?
Öyrəndiklərinizi yoxlayın
1. Veb-sənədləri təsvir etmək üçün nə üçün xüsusi dildən istifadə olunur?
2. Teq nədir və o, HTML-sənəddə necə göstərilir?
3. Veb-saytların yaranmasında hansı üsullardan istifadə olunur?
4. "Baş səhifə" nədir və orada hansı obyektlər olur?