Proqramlaşdırma |  | 4

Məsələn, ədədi sətrə çevirmək üçün str() funksiyasından, sətri ədədə çevirmək üçünsə int() funksiyasından istifadə olunur.

>>> int('123') 123 | >>> str(123) '123'

Verilənləri çap etmək, başqa sözlə, çıxışa vermək üçün Python dilində print() funksiyası nəzərdə tutulub. Bu funksiya vasitəsilə eyni zamanda həm mətn, həm də dəyişənlərin qiymətlərini çıxışa vermək olar.
>>> a = 14
>>> print('Orxanın', a, 'yaşı var.')
Orxanın 14 yaşı var.
Bu nümunədə print() funksiyası bütün qiymətləri bır sətirdə çıxışa verir və onları bir-birindən ayırmaq üçün aralarına boşluq simvolu artırır. Ancaq qiymətləri ayırmaq üçün başqa üsullar da vardır. Məsələn, çıxışa verilən qiymətlərin arasına vergül, defis kimi simvollar qoymaq olar. Ayırıcı kimi istifadə olunan simvol sep parametri vasitəsilə göstərilir (məsələn: sep = '-'). Əgər sep = '\n' olarsa, onda hər bir qiymət yeni sətirdə çap olunacaq.
>>> a = 14
>>> print('Orxanın', a, 'yaşı var.', sep = '\n')
Orxanın
14
yaşı var.
Hər bir obyektin müəyyən xassələri olur. İnformatikada bu xassələrin iki növünü fərqləndirirlər: əlamət xassələri və hərəkət xassələri. Əlamət xassələrinə, sadəcə, obyektin xassələri, hərəkət xassələrinə isə obyektin metodları deyilir. Proqramlaşdırma dillərində hər hansı obyektin metodunu göstərmək üçün xüsusi yazılışdan istifadə olunur: öncə obyektin adı, sonra onun metodu yazılır, onları bir-birindən ayırmaq üçünsə aralarına nöqtə qoyulur (məsələn: s1.upper(), S.find('a', 5, 10)). Python dilində sətirlərə obyekt kimi baxılır və hər bir obyekt kimi onların da öz metodları olur. Onlardan daha tez-tez istifadə olunanı find() metodudur. Bu metod verilmiş sətirdə onun altsətrini tapmaq üçün nəzərdə tutulub. Axtarılan altsətir tapılırsa, metod altsətrin birinci dəfə rast gəlindiyi yerin indeksini qaytarır. Əgər axtarılan altsətir tapılmırsa, metod -1 qiymətini qaytarır. Məsələn:
>>> S = 'Maraqlanıb soruşmaq bilik əldə etməyin yarısıdır.'
>>> print(S.find('bilik'))
20
>>> print(S.find('ar'))
1
>>> print(S.find('kitab'))
-1
find() metodunun başqa parametrləri də ola bilər. S.find(T, a, b) yazılışı S sətrində T altsətrinin S[a:b] kəsiyində axtarıldığını göstərir. Ancaq nəzərə almaq lazımdır ki, S.find(T, a, b) metodunun