Kodlaşdırma |  | 1

Fraktal qrafika. Ötən əsrin 70-ci illərində meydana çıxan “fraktal”, “fraktal həndəsə” və “fraktal qrafika” anlayışları bu gün riyaziyyatçı və proqramçıların gündəlik həyatına çox sıx daxil olub. “Fraktal” sözu “fracrus” latın sözündən yaranıb və “bölünmüş”, “parçalanmış”, yaxud “qırılmış” anlamını verir. Bu termin 1975-ci ildə fransız riyaziyyatçısı Benua Mandelbrot tərəfindən təklif olunub. |

Fraktal elə strukturdur ki, hissələri müəyyən mənada onun özünə oxşayır. Təbiətdə olan bir çox obyektlərin fraktal xüsusiyyətləri vardır: qar dənəciyi böyüdüldükdə fraktal olur; ağac və bitkilər fraktal alqoritmlər üzrə böyüyür; dənizin sahil xətlərinə böyüdülmüş miqyasda baxdıqda əvvəlkilərə bənzər yeni-yeni girinti-çıxıntılar üzə çıxır.
Vektor qrafika kimi, fraktal qrafika da hesablana biləndir. Başqa sözlə, fraktal görüntü tamamilə tənliklər, yaxud tənliklər sistemi əsasında qurulur. Ona görə də hesablamaları aparmaq üçün kompüterin yaddaşında düsturları saxlamaq kifayətdir. Yalnız tənliyin əmsallarını dəyişməklə tamamilə fərqli görüntülər almaq olar.
Araşdıraq - öyrənək
"Fəaliyyət" blokunda yaradılan alqoritm.odg və alqoritm.jpg fayllarının saxlandığı qovluğa keçin. Öncə həmin faylların diskdə tutduqları yerləri müqayisə edin. Sonra bu faylları uyğun olaraq OpenOffice.org Draw və Paint proqramlarında açın. Görüntüləri bir neçə dəfə böyüdüb onların keyfiyyətini (cizgilərin dəqiqliyini) müqayisə edin. Gördüyünüz nəticələr öyrəndiyiniz biliklərə uyğun gəlirmi?
Öyrəndiklərinizi yoxlayın
1. Vektor qrafikası nə deməkdir?
2. Vektor görüntülər nədən formalaşır?
3. Vektor qrafikasının hansı üstünlükləri və çatışmazlıqları var?
4. "Tam budaqlanma" və "yarımçıq budaqlanma" alqoritmik konstruksiyalarının bloksxemini çəkin.
5. Kompüterin quruluşunun struktur sxemini çəkin.