Elektron cədvəllər |  | 3

Araşdıraq - öyrənək
Elektron cədvəlin B, C, D və E sütunlarını uyğun olaraq ABS, SQRT, SIN və COS funksiyaları, A sütununu isə bu funksiyaların arqumenti üçün ayırın. Arqumentin 10 müxtəlif qiymətində funksiyaların qiymətlərini hesablayın. Bu funksiyalar haqqında nə bilirsiniz?
Öyrəndiklərinizi yoxlayın
1. Elektron cədvəldə =SUM(B1:B2) düsturunun qiyməti 5-ə bərabərdir. Əgər =AVERAGE(B1:B3) düsturunun qiyməti 3 olarsa, B3 xanasının qiyməti nəyə bərabər olacaq?
2. Elektron cədvəldə =SUM(A1:B1) düsturunun qiyməti 12-yə, =SUM(D1:E1) düsturunun qiyməti isə 7-yə bərabərdir. Əgər =AVERAGE(A1:E1) düsturunun qiyməti isə 5 olarsa, C1 xanasının qiyməti nəyə bərabər olacaq?
3. Elektron cədvəl fraqmenti verilmişdir. =SUM(A2:B2;E2:F2) düsturunun qiyməti nəyə bərabər olacaq?

| A | B | C | D | E | F
1 | 3 | 4 | 5 | 7 | 1 | 2
2 | 7 | 5 | 7 | 4 | 0 | 9
3 | 3 | 6 | 4 | 8 | 6 | 5
4 | 4 | 5 | 8 | 9 | 6 | 0

4. Əvvəlki tapşırıqdakı elektron cədvəl fraqmentinin G2 xanasında =SUM($A$2:$B$2; E2:F2) yazılmışdır. Bu düstur G3 xanasına köçürülərsə, düsturun qiyməti nəyə bərabər olar?
5. Elektron cədvəldə A1 xanasına 01.01.2023 tarixi yazılıb. =A1+30 düsturunun hesablanmasının nəticəsi nə olacaq?
6. Elektron cədvəldə B2 xanasına zaman olaraq 8:30, C2 xanasına isə 4:30 yazılıb. =B2+C2 düsturunun hesablanmasının nəticəsi nə olacaq?