| 24. Veb-proqramlaşdırma dilləri
| açar sözlər • HTML • CSS • JavaScript • Üslub atributu • Xassə • Qiymət

Veb-proqramlaşdırma sahəsində HTML ilə yanaşı, CSS və JavaScript kimi dillərdən də ən geniş istifadə olunur.
CSS proqramlaşdırma dili. Çox zaman HTML ilə birlikdə istifadə olunur. O, brauzerdə əks etdirilən HTML-elementlərin görünüşünü dəyişməyə imkan verir. CSS (Cascading Style Sheets), adətən, “kaskadlı üslub cədvəlləri ”, yaxud “pilləli üslub cədvəlləri” kimi tərcümə edilsə də, ona bəzən qısa olaraq “üslub cədvəlləri” və ya, sadəcə, “üslublar” deyilir. CSS vasitəsilə HTML-elementlərin ölçüsünü və formasını dəyişmək və onları rəngli etmək olar. Eyni zamanda, elementləri ekranda hərəkət etdirmək olar. Bundan başqa, CSS veb-səhifənin görünüşündə başqa dəyişikliklər etməyə də imkan verir.
HTML-elementini CSS vasitəsilə dəyişmək üçün açan teqə üslub atributunu əlavə etmək lazımdır. Onu bütün teqlərə artırmaq olar:
Üslub atributunun qiyməti bərabərlik işarəsi (=) vasitəsilə verilir və ikiqat dırnaqlar (" ") arasına alınır. HTML-teqə CSS tətbiq etmək üçün style atributuna CSS qiymətini mənimsətmək lazımdır.
CSS çox sadə dildir. Orada hər şey iki hissəyə ayrılır: xassə və qiymət. Xassə HTML-elementin hansı hissəsini dəyişmək lazım olduğunu brauzerə bildirir. Qiymət isə hansı dəyişikliklərin tələb olunduğunu bildirir:

CSS | Bu nə deməkdir? | Qiymət nümunələri
xassə | Nəyi dəyişmək istəyirsən | background-color; height;
qiymət | Bunu necə dəyişmək istəyirsən | red; 200px;