Qrafları kompüterin yaddaşında saxlamaq üçün hər iki üsuldan, eləcə də başqa üsullardan istifadə olunur. Məsələn, verilmiş qrafın "qonşuluq siyahısı"nı Python dilində adjacency_list, onun təpələrinin sayını isə num_vertices kimi adlandırsaq, onda:

adjacency_list = | [[1, 2, 4], [0, 2, 3, 4], [0, 1], [1], [0, 1], [], ]

num_vertices = len(adjacency_list)
Bu qraf üçün "qonşuluq matrisi"ni adjacency_matrix kimi adlandırsaq, onda:

adjacency_matrix= | [[0, 1, 1, 0, 1, 0], [1, 0, 1, 1, 1, 0], [1, 1, 0, 0, 0, 0], [0, 1, 0, 0, 0, 0], [1, 1, 0, 0, 0, 0], [0, 0, 0, 0, 0, 0], ]

num_vertices = len(adjacency_matrix)
Göründüyü kimi, adi qrafın (yönəldilməmiş qrafın) qonşuluq matrisi həmişə baş diaqonala nəzərən simmetrikdir. Matrisin baş diaqonalı sol yuxarı küncdən sağ aşağı küncə gedir.
Qrafı tillər siyahısı şəklində də saxlamaq olar. Bu halda hər bir til iki ədədlə - onun başlanğıc və son təpəsinin nömrəsi ilə göstərilir. Qrafın təpələrinin sayı ayrıca dəyişəndə saxlanılır, çünki yalqız (heç bir təpə ilə birləşməmiş) təpələr tillər siyahısına "düşmür".

num_vertices = 6 edges_list = | [[0, 1], [0, 2], [0, 4], [1, 2], [1, 3], [1, 4], ] | # Təpələrin sayı # Tillərin siyahısı

Qraflarla bağlı daha bir neçə anlayışla tanış olaq. Sonuncudan başqa hər bir tilin son təpəsi o biri tilin başlanğıc təpəsi olarsa, belə tillər ardıcıllığına yol deyilir. Qapalı yola isə dövrə deyilir. Məsələn, aşağıdakı nümunədə 1, 2, 3 təpələrini birləşdirən tillər yol əmələ gətirir, 1,2,5 təpələri arasındakı yol isə dövrədir.