| açar sözlər • Altproqram • Prosedur • Funksiya • Funksiyanı çağırmaq • Formal parametr • Faktik parametr

| 17. Funksiya • Altproqramlar nədir və onlar proqramçıya hansı üstünlüklər verir? • input() komandası nə edir?

|  | Fəaliyyət |  |  |

Aşağıdakı proqram kodunu gözdən keçirin və onun hansı məsələni həll etdiyini müəyyənləşdirin.
n = abs(int(input()))
a = (n // 100) % 10
b = (n // 10) % 10
c = n % 10
print(a, b, c)
Nəticəni müzakirə edək:
- Birinci sətirdəki komandalar ardıcıllığını sözlərlə necə ifadə etmək olar?
Proqramçılar bir neçə yüz sətir olan proqram kodundan “baş çıxara” bilirlər. Proqram sətirlərinin sayı artdıqca ümumi məntiqi tutmaq çox çətinləşir. Hər bir deyimin nə etdiyi aydın olsa da, belə proqramlarda hansısa deyimin konkret yerdə hansı məqsədlə istifadə edildiyini anlamaq çox çətin olur. Belə proqramı dəyişdirmək, yaxud düzəltmək də asan olmur.
Bu problemi həll etmək üçün proqram sadə əməliyyatları yerinə yetirən ayrıca altproqramlara bölünür. Beləliklə, yekun proqram ayrı-ayrı operatorlardan deyil, hər birinin öz adı olan bitkin kod bloklarından ibarət olur. Altproqramlardan istifadə olunması həm proqramın yazılması vaxtını qısaldır, həm proqram kodunun həcmini azaldır, həm də proqramın strukturunu daha anlaşıqlı edir. Eyni zamanda bu yanaşma proqramın yazılışında səhvlərin sayının azalmasına təsir göstərir.
Altproqramları, adətən, iki kateqoriyaya bölürlər: prosedurlar və funksiyalar. Prosedur, sadəcə, hər hansı operatorlar ardıcıllığını yerinə yetirir. ALPLogo proqramlaşdırma mühitində tanış olduğunuz altproqramlar əslində prosedurlar idi. Funksiya isə müəyyən qiyməti hesablayır və həmin qiyməti onu çağıran proqrama (altproqrama) qaytarır. Bəzi proqramlaşdırma dillərində, o cümlədən, Python dilində altproqramlar prosedur və funksiyalara bölünmür, onların hamısına