deyil, o yalnız daxil olan siqnalları bərpa edir və onları ona qoşulmuş qalan kompüterlərə və qurğulara göndərir.
Ulduz topologiyalı şəbəkələr böyük miqdarda kabel məsrəfi tələb etsə də, bu topologiya qalanlarla müqayisədə əhəmiyyətli üstünlüklərə malikdir. Bu şəbəkələr etibarlıdır, kompüterlərin mərkəzi toparlayıcıya qoşulması və ayrılması qalan şəbəkənin işinə təsir etmir; kabelin qırılması (zədələnməsi) yalnız ayrı-ayrı kompüterlərə təsir edir. Belə şəbəkələrə xidmət göstərmək və problemləri aradan qaldırmaq da asandır. Ona görə də müasir şəbəkələrdə bu topologiyadan geniş istifadə olunur.
Gerçək kompüter şəbəkələri daim genişləndirilir və müasirləşdirilir. Ona gorə də, demək olar ki, həmişə belə şəbəkə hibrid olur, yəni onun topologiyası bir neçə təməl topologiyanın kombinasiyasından ibarət olur.
Araşdıraq - öyrənək
Aşağıdakı qrafların hansı şəbəkə topologiyalarına uyğun olduğunu müəyyənləşdirin.
"Fəaliyyət" bölümündə qurduğunuz qraf bu qrafların hansına bənzəyir? Qurduğunuz qraflar üçün hər bir tilin çəkisinin onun uzunluğu olduğunu qəbul edərək çəki matrisi yaradın.
Öyrəndiklərinizi yoxlayın
1. Kompüter şəbəkələri miqyaslarına görə hansı növlərə bölünür?
2. "Müştəri-qulluqcu" və "tay-tuşlar" adları haradan qaynaqlanır?
3. Topologiya nədir və kompüter şəbəkələrində hansı topologiyalardan istifadə olunur?
4. Məktəbinizdə kompüter şəbəkəsi varsa, həmin şəbəkənin hansı topologiya ilə qurulduğunu müəyyən edin.
5. Bütün növ şəbəkə topologiyaları qrafdırmı?