hərəkət etdirilir. Siçanın düyməsini buraxdıqda ilkin xanadakı düstur seçdirilmiş bütün xanalara tətbiq olunur. Eyni üsulla istənilən xananın qiymətini başqa xanalara rahat və tez köçürmək mümkündür.
Nisbi istinadlar. Elektron cədvəldə düsturu bir xanadan başqasına köçürəndə düsturda istifadə olunan xanaların ünvanları - istinadlar avtomatik olaraq dəyişir. Belə istinadlar nisbi istinadlar adlanır. Nisbi istinad adi formada yazılır, məsələn: F3, E7.

| A | B | C | D | E
1 |  |  | =A1 * Bİ |  |
2 |  |  |  | =B2 * C2 |
3 |  |  |  |  | =C3 * D3

Əgər A1 və B1 xanalarına nisbi istinaddan ibarət düstur C1 xanasından D2 xanasına köçürülsə, düsturdakı sütun adları və sətir nömrələri uyğun olaraq bir addım sağa və aşağıya dəyişəcək. Düstur E3 xanasına köçürülsə, düsturdakı sütun adları və sətir nömrələri uyğun olaraq iki addım sağa və aşağıya dəyişəcək və s.
Mütləq istinadlar. Bəzi hallarda düsturu bir yerdən başqa yerə köçürərkən istinadların dəyişilməsi tələb olunmur. Belə hallarda elektron cədvəldə mütləq istinadlardan istifadə olunur. Mütləq istinadda sütunun hərfinin və sətrin nömrəsinin qabağında $ simvolu qoyulur, məsələn: $F$3, $E$7.

| A | B | C | D | E
1 |  |  | =$A$1* $B$1 |  |
2 |  |  |  | =$A$1* $B$1 |
3 |  |  |  |  | =$A$1* $B$1

Əgər $A$1 və $B$1 xanalarına mütləq istinaddan ibarət düstur C1 xanasından başqa xanaya köçürülsə, düsturdakı sütun adları və sətir nömrələri dəyişməyəcək.
Qarışıq istinadlar. Əgər düsturda istinadın iki hissəsindən biri - ya sütunun hərfi, ya da sətrin nömrəsi dəyişilirsə, onda qarışıq istinaddan istifadə olunur. Bu zaman $ simvolu istinadın yalnız dəyişilməz qalacaq hissəsinin qabağına qoyulur. Məsələn: $F3, E$7. Beləliklə, əgər B2 xanasında =$C$2+$C3+C$4 düsturu yazılmışsa, bu xananın köçürülməsi nəticəsində düstur belə dəyişəcək.

| A | B | C | D
1 | =$C$2+$C2+B$4 |  | =$C$2+$C2+D$4 |
2 |  | =$C$2+$C3+C$4 |  | =$C$2+$C3+E$4
3 | =$C$2+$C4+B$4 |  |  |
|  |  | =$C$2+$C5+D$4 |