Göründüyü kimi, siyahılar Python dilində çox faydalı verilənlər strukturudur və onlardan istifadə etməklə çox müxtəlif məsələləri həll etmək olar.
Sətri siyahıya çevirmək üçün Python dilində list() funksiyasından istifadə olunur:
>>> s = 'orman'
>>> Ist = list(s)
>>> Ist
['o', 'r', 'm', 'a', 'n']
Məsələ həllində tez-tez istifadə olunan daha iki metod ilə tanış olaq. Bunlardan biri join() metodudur. Bu metod siyahının elementlərinin arasına verilmiş simvollar sətrini artırmaqla onlan bir sətirdə birləşdirir (başqa sözlə, verilmiş sətrin köməyi ilə siyahının elementlərini birləşdirir). Məsələn:
>>> Ist = ['1', '2', '3']
>>> s = '---'.join(lst)
>>> s
'1---2---3'
Bunun əksinə olaraq split() metodu sətri verilmiş ayırıcı simvola görə parçalayır və həmin parçalardan siyahı düzəldir. Məsələn:

>>> s = '12 34 56' >>> Ist = s.split(' ') >>> Ist ['12', '34', '56'] | # ayırıcı boşluq simvoludur

1 | Yazı qaydalarına görə, mətndə vergüldən sonra həmişə boşluq qoyulur. Aşağıdakı proqram verilmiş mətndə rast gəlinən bu növ səhvləri tapıb düzəldir. Proqramın necə icra olunduğunu yoxlayın. Həlli: Proqramda daxil edilən mətni (sətri) s, mətnə uyğun siyahını lst və siyahının elementinin indeksini i ilə işarə edək. Məsələnin həll alqoritmi belə olacaq: 1) Mətn (sətir) daxil edilir. 2) Sətir list() funksiyası vasitəsilə siyahıya çevrilir. 3) Siyahının elementləri başdan başlayaraq bir-bir yoxlanılır. Əgər ',' simvolu olan elementdən sonra gələn element boşluq simvolu deyilsə, həmin elementdən sonra siyahıya yeni element - boşluq simvolu artırılır.