İnformasiya texnologiyaları |  | 5

avtomobilin texniki hissəsinə cavab verən kompüterlə yanaşı, şəhər informasiya xidmətlərinə qoşulan sistem də işləyir. Belə avtomobil “ağıllı ev”lə əlaqədə olur və hətta evi idarə də edə bilir.

5. | Enerji və maddi məhsullar istehsalını maşınlar təmin edir, insan isə əsas etibarilə informasiyanın emalı ilə məşğul olur. İstehsalatda insanların sayı azalır, onların yerini robotlar və manipulyatorlar tutur.

6. | Fasiləsiz təhsil sistemi yaranır. İnsanlar zamanla ayaqlaşmaq, sənətini dəyişmək və cəmiyyətdə layiqli yer tutmaq üçün ömürboyu oxumaq imkanı qazanırlar.

7. | Şagirdlər kompüter proqramları və telekommunikasiya vasitələrinin köməyi ilə evdə təhsil ala bilirlər. Bununla əlaqədar tədris prosesində təlimin formaları dəyişir və təlimin tərbiyəvi aspektləri ilə bağlı problemlər yaranır.

8. | İnformasiya xidmətləri bazarı yaranaraq inkişaf edir. İnformasiya məhsul və xidmət növünə çevrilir. Bu məhsulu adi əmtəə kimi alıb- satmaq mümkündür.

| Araşdıraq - öyrənək Elektron hökumət portalına (https://www.e-gov.az/) daxil olun və ayrı-ayrı dövlət qurumlarının təklif etdiyi elektron xidmətlərlə tanış olun. Portalda qeydiyyatdan keçin və Elm vəTəhsil Nazirliyinin "Ümumtəhsil məktəbləri şagirdlərinin təhsil aldıqları yer haqqında elektron arayış" xidmətindən istifadə etməklə özünüz haqqında elektron arayış alın. Öyrəndiklərinizi yoxlayın 1. Hazır şablonlarla saytların hazırlanmasının hansı üstünlükləri var? 2. Hazırladığınız saytın səhifələrinə mətni necə yerləşdirdiniz? 3. İnformasiya cəmiyyəti barədə nə öyrəndiniz? 4. İnformasiya cəmiyyətinin formalaşdırılmasının əsas istiqamətlərini söyləyin.