| açar sözlər • İdarəetmə paneli • Klaviatura düzümü

| 7. İdarəetmə paneli • İş masasının nizamlanmasına nə zaman ehtiyac yaranır? • İş masasındakı simgələri proqramların növünə görə çeşidləmək üçün nə etmək lazımdır?

Kompüterin həm aparat, həm də proqram təminatının işini idarə edən, istifadəçi ilə kompüter arasında "vasitəçilik" edən proqramın əməliyyat sistemi olduğunu bilirsiniz. Zövqlər, istəklər, tələbatlar müxtəlif olduğundan bəzən əməliyyat sisteminin özünü kökləməyə, onun müəyyən parametrlərini dəyişdirməyə ehtiyac yaranır. Ötən il siz iş masasının nizamlanması ilə tanış oldunuz. Bu zaman siçanın sağ düyməsinin köməyi ilə açılan kontekst menyularından istifadə etdiniz.
Windows əməliyyat sistemi və onun elementlərinin köklənməsi üçün bütün alətlər Control Panel (İdarəetmə paneli) adlandırılan bir qrupda birləşdirilib.

|  | Fəaliyyət |  |  |

1. Start menyusunu açın. 2. Control Panel bəndini seçərək uyğun pəncərəni açın. 3. İdarəetmə panelinin alətləri kateqoriyalara (Category) görə qruplaşdırılıb. Hər qrupa daxil edilmiş alətlərlə tanış olun. 4. Bütün alətləri bir siyahıda görmək üçün View by (Baxış) sahəsinə daxil olun və Large icons (Böyük simgələr), yaxud Small icons (Kiçik simgələr) bəndini seçin. 5. Control Panel pəncərəsini qapadın. |

Nəticəni müzakirə edək:
- İdarəetmə panelinin alətləri neçə kateqoriyaya bölünüb?
- İş masasını nizamlamaq üçün alətlər bu qrupların hansında ola bilər?
Uyğun aləti seçməklə, məsələn, əməliyyat sisteminin dil kökləmələrini, yaxud pəncərələrin və Start menyusunun xarici görünüşünü dəyişdirmək, kompüterdə yeni istifadəçi yaratmaq