Proqramlaşdırma |  | 4

onlardan asılıdır. Hər hansı operatorlar qrupu başqa qrupun daxilində ola bilər.
Siz Python dilində ədəd tipli kəmiyyətlərlə və onlar üzərində əsas hesab əməlləri ilə tanışsınız. Onları bir daha xatırlayaq.

Əməl | Təsviri
x + y | Toplama (x və y ədədlərinin cəmi)
x - y | Çıxma (x və y ədədlərinin fərqi)
x * y | Vurma (x və y ədədlərinin hasili)
x / y | x-in y-ə bölünməsi (qismət)
x // y | Tam ədədi bölmə (qismətdə alman ədədin tam hissəsi götürülür)
x % y | x-in y-ə tam ədədi bölünməsindən alınan qalıq
x ** y | Qüvvətə yüksəltmə (x üstü y)
-x | Ədədin əksi

Proqramlarda şərti göstərmək üçün müqayisə işarələrindən istifadə olunur. Aşağıdakı cədvəldə bu işarələrin ALPLogo və Python dillərində yazılışı göstərilib. Burada "bərabərdir" və "fərqlidir" işarələrinə xüsusi diqqət yetirin, çünki onların düzgün istifadə olunmaması proqram xətasına səbəb olur.

ALPLogo | Python | Təsviri
= | == | Bərabərdir
﹤﹥ | ! = | Fərqlidir (bərabər deyil)
﹥ | ﹥ | Böyükdür
﹤ | ﹤ | Kiçikdir
﹥ = | ﹥ = | Böyükdür və ya bərabərdir
﹤ = | ﹤ = | Kiçikdir və ya bərabərdir

Ədədin rəqəmlərə ayrılması. Hər hansı ədədi 10-a böldükdə alınan qalıq həmin ədədin sonuncu rəqəminə, yəni təklik mərtəbəsindəki rəqəmə bərabər olur. Məsələn, n ədədinin təklik rəqəmi a-dırsa, onda
a = n % 10
Aydındır kı, ədədin sonuncu rəqəmi atıldıqda alınan yem ədədin sonuncu rəqəmi ilkin ədədin onluq mərtəbəsindəki rəqəm olacaq. Yuxarıdakı operator vasitəsilə bu yeni ədədin sonuncu rəqəmini ayırmaqla ilkin ədədin onluq mərtəbəsindəki rəqəmi almış olarıq. Bu qayda ilə istənilən ədədi öz rəqəmlərinə ayırmaq olar. Ədədin sonuncu rəqəmini (mərtəbəsini) atmaq üçünsə onu 10-a bölüb tam hissəni götürmək, yəni tam ədədi bölmə əməlindən (//) istifadə etmək lazımdır. Məsələn, əgər n ədədinin sonuncu rəqəmini atdıqdan sonra alınan ədəd m-dirsə, onda
m = n // 10