| açar sözlər • Diaqram • Xətti diaqram • Dairəvi diaqram • Zolaqlı diaqram • Legenda

| 12. Verilənlərin vizuallaşdırılması. Diaqramlar • Mətn redaktorunda diaqramlar necə qurulur? • Diaqramların hansı növləri ilə tanış olmuşsunuz?

|  | Fəaliyyət |  |  |

1. Microsoft Excel elektron cədvəl proqramını başladın.
2. Azərbaycan Respublikasının əhalisi ilə bağlı aşağıdakı cədvəli qurun. Cədvəlin başlığını A1 xanasına yazın, cədvəlin özünü isə A3:J5 xanalar diapazonuna yerləşdirin.
Əhalinin yaş qrupları üzrə bölgüsü (2023-cü ilin əvvəlinə)

| 0-9 | 10-19 | 20-29 | 30-39 | 40-49 | 50-59 | 60-69 | 70 və yuxarı | Cəmi əhali
Əhalinin sayı (min nəfərlə) | 1373,7 | 1572,4 | 1400,0 | 1804,4 | 1345,8 | 1190,6 | 977,5 | 462,7 | 10127,1
Əhalinin sayı (faizlə) | 13,6 | 15,5 | 13,8 | 17,8 | 13,3 | 11,7 | 9,7 | 4,6 | 100

3. Fayla uyğun ad (məsələn: Azərbaycan əhalisi) verib saxlayın.
Nəticəni müzakirə edək:
- Ölkəmizdə 50 yaşadək nə qədər əhali var?
- Bu cədvəli sütunlu, yoxsa dairəvi diaqramla göstərmək daha əlverişli olar?
Elektron cədvəllər, əsasən, böyük həcmdə eynitipli ədədi verilənlərin tez və keyfiyyətlə emalı üçün nəzərdə tutulsa da, onlan qrafik şəkildə göstərməklə daha əyani və anlaşıqlı edir. Cədvəl verilənlərinin qrafik təqdim edilməsi üçün başlıca vasitə diaqramlardır.
Diaqram verilənləri qrafik formada əyani təqdim etmək üçün nəzərdə tutulub. Diaqramlar verilənləri daha yaxşı təhlil etməyə, onları müqayisə etməklə cədvəldə gözə çarpmayan qanunauyğunluqları aşkarlamağa imkan verir.