|  | Addım-addım |  |  |

1. OpenOffice.org Draw proqramını başladın. Proqramın baş pəncərəsi açılacaq.

2. Rəsm sahəsinin ölçülərini və səmtini müəyyənləşdirmək üçün göstəricini rəsm sahəsinə aparıb siçanın sağ düyməsini çıqqıldadın. Açılan qısayol menyusundan Page ⇨ PageSetup bəndini seçin. Uyğun dialoq boksu açılacaq. 3. Paper format bölümündə kağızın formatını, onun yönünü (Landscape), qıraqlardan boşluq sahələrini quraşdırın. |

4. Rəsmdə yüksək dəqiqlik üçün çəkiləcək fiqurları tora bağlamaq və toru görünən etmək üçün yenə də rəsm sahəsində qısayol menyusunu açın və Grid bəndində torun parametrlərini göstərən bəndləri aktivləşdirin.
5. Proqram pəncərəsinin aşağı qırağı boyunca yerləşmiş ellips (Ellipse) düyməsini çıqqıldadın və rəsm sahəsində uyğun fiquru çəkin. Sonra yazı (Text) düyməsini seçin və ellipsin içərisinə Başlanğıc sözünü yazın.

6. Eyni qayda ilə düzbucaqlı (Rectangle) və sonra yenə də ellips çəkib içərilərinə uyğun olaraq Komandalar seriyası və Son sözlərini yazın. 7. Line Ends with Arrow düyməsini çıqqıldadın və çəkdiyiniz fiqurları oxlarla birləşdirin. Xətti alqoritmin ümumi blok-sxemi alındı. 8. Ayrı-ayrı obyektlərdən ibarət bloksxemin bütövlükdə yerini dəyişmək, yaxud üzünü köçürmək üçün həmin obyektləri qruplaşdırmaq lazımdır. Bunun üçün öncə bildiyiniz üsulların |

birindən istifadə etməklə obyektlərin hamısını seçdirin. Sonra göstəricini seçdirilmiş sahəyə aparıb siçanın sağ düyməsini çıqqıldadın. Açılan qısayol menyusundan Group komandasını seçin. İndi seçdirilmiş obyektlərin hamısı bir qrupda birləşəcək.
9. Yaradılmış vektor rəsmini saxlamaq üçün File ⇨ Save As menyu komandasını seçin. Açılan uyğun dialoq boksunda faylın tipini ODF Drawing göstərin və fayla alqoritm.odg adını verin.
10. File ⇨ Export menyu komandasını seçin. Açılan uyğun dialoq pəncərəsində JPEG formatını göstərin. Blok-sxem rastr görüntüsü kimi saxlanılacaq.
OpenOffice.org Draw proqramını qapadın.