İnformasiya texnologiyaları |  | 5

JavaScript dilində yazılmış proqramları HTML-faylın istənilən yerinə ﹤script﹥ teqi vasitəsilə yerləşdirmək olar.JavaScript kodu açan və qapadan ﹤script﹥ teqləri arasına yerləşdirilməlidir, əks halda, həmin kod işləməyəcək.HTML sənədində istənilən sayda ﹤script﹥ teqi ola bilər və bu teqlər ya ﹤head﹥, ya da ﹤body﹥ teqlərinə yerləşdirilir.Açan və qapadan ﹤script﹥ teqlərinə və onların arasında yerləşdirilən göstərişlərə birlikdə ﹤script﹥ bloku da deyirlər.
Bu nümunədə ﹤script﹥ ... ﹤/script﹥ elementlərindən istifadə olunub. ﹤script﹥ teqi icra kodundan ibarətdir. Brauzer:
1. Səhifəni ﹤script﹥ teqinədək əks etdirir.
2. ﹤script﹥ teqini gördükdə JavaScript-rejiminə keçir və onun daxilindəki göstərişi icra edir.
3. İcra sona çatdıqda HTML-rejiminə qayıdır və sənədin qalan hissəsini əks etdirir.
Brauzerə nə etməli olduğunu bildirən komandalara JavaScript dilində göstərişlər deyilir. Adətən, göstəriş nə ediləcəyini bildirən açar sözlə başlayır. Göstərişin sonunda həmişə nöqtəli vergül (;) qoyulur. Brauzer göstərişləri yerləşdikləri ardıcıllıqla başladır.