Kodlaşdırma |  | 1

Vektor görüntülərdə obyektlər vizual olaraq bir-birini örtsələr də, bu obyektlər əslində tam sərbəstdir.
Vektor redaktorunda çəkilmiş qrafik primitivləri qruplaşdıraraq (birləşdirərək) bir vahid obyekt yaratmaq mümkündür. Qruplaşdırma əməliyyatı (Group komandası) ilə ötən dərsdə tanış oldunuz. Qrup üzərində aparılan əməliyyatlar onu təşkil edən bütün obyektlərə aid olur. Ancaq bəzən qrupa daxil olan hər hansı bir obyekt üzərində müəyyən dəyişiklik etmək lazım gəlir. Bunun üçün qruplaşdırmanın əksi olan əməliyyatdan - qrupdan çıxartmadan (Ungroup komandası) istifadə olunur.
SketchUp proqramında siz artıq sadə üçölçülü fiqurlar hazırlamısınız. OpenOffice.org Draw proqramı üçölçülü qrafika ilə işləmək üçün də geniş imkanlara malikdir.

|  | Addım-addım |  |  |

1. OpenOffice.org Draw proqramını başladın. 2. File ⇨ New ⇨ Drawing menyu komandasını seçin. Boş rəsm sahəsi açılacaq. 3. 3D-Objects alətlər panelim aktivləşdirin. Bunun üçün View ⇨ Toolbars ⇨ 3D-Objects menyu komandasını seçin. |

4. Ardıcıl olaraq kub (Cube), kürə (Sphere), silindr (Cylinder), konus (Cone), piramida (Pyramid), tor (Torus) çəkin.
5. Rəsm sahəsində kürəni seçdirin və siçanın sağ düyməsini çıqqıldadın. Açılan kontekst menyusundan 3D Effects bəndini seçin. Uyğun dialoq pəncərəsi açılacaq.

6. Pəncərənin yuxarısında yerləşən Illumination (işıqlandırma) düyməsini çıqqıldadm. Light source (işıq mənbəyi) və Ambient light (ətraf işıq) parametrlərini seçin. Dialoq pəncərəsinin aşağı hissəsindəki pəncərədə siçanın, yaxud fırlatma zolaqlarının köməyi ilə işıq mənbəyinin yerini dəyişməklə üçölçülü cismin işıqlanmasının necə dəyişməsini izləyin. Seçilmiş xassələrin obyektə tətbiq edilməsi üçün Assign (mənimsətmə) düyməsini çıqqıldadın. 7. Redaktorun bu imkanlarından istifadə edərək Günəş sisteminin üçölçülü modelini hazırlayın. |  |