| açar sözlər • Şərhlər • Girinti • Hesab əməlləri • Müqayisə işarələri

| 14. Ədədlərlə iş • Proqram nədir? • Python proqramlaşdırma dilinin hansı operatorlarını tanıyırsınız?

|  | Fəaliyyət |  |  |

Python dilində verilmiş aşağıdakı proqram fraqmentini diqqətlə gözdən keçirin və onun nəyi yerinə yetirdiyini araşdırın. Kompüterdə icra etmədən proqramın sonunda i dəyişəninin qiymətini müəyyən edin.
i = 1
while i ﹤= 10:
print (i*i)
i = i + 1
Nəticəni müzakirə edək:
- Nə üçün print deyimi while deyimi ilə eyni səviyyədə (sütunda) yazılmayıb?
- Sonuncu i = i + 1 sətri while deyimi ilə eyni səviyyədə olsa idi, sonda i dəyişəninin qiyməti nə olardı?
Python proqramlaşdırma dilində proqram kodu adi mətn faylı olur. Bu fayl hərf və rəqəmlərdən, boşluq, durğu və başqa simvollardan ibarətdir. Mətn sətirlərə bölünür. Hər bir Python deyimi bir neçə sətirdə yazıla bilər. Bir deyimi bir neçə sətirdə yazmaq üçün "\" simvolundan istifadə olunur.
Yazdığınız proqrama müəyyən müddətdən sonra qayıtsanız, bəzi şeyləri unutmuş olduğunuzu görəcəksiniz. Ona görə də həm özünüzün xatırlamağınız, həm də başqalarının anlaması üçün proqramın müəyyən yerlərinə şərhlər vermək yaxşı olardı. Şərhlərdən proqramın nə məqsədlə yaradıldığı, onun yaradıcısı haqqında məlumatı, proqramın son dəyişdirilmə tarixini, proqramdakı dəyişənlərin, funksiyaların təyinatını göstərmək üçün istifadə edilə bilər.
Python dilində şərhlər "#" simvolundan sonra yazılır. Proqram maşın koduna çevrilərkən şərhlər nəzərə alınmır. Ona görə də bəzən proqramın hansısa hissəsini müvəqqəti olaraq "dondurmaq" üçün həmin hissə şərh kimi qeyd edilir.
Python dilində proqramın strukturu və onun iş məntiqi üçün sətirlərin başlanğıcındakı girintilərin (boşluq simvollarının) əhəmiyyəti böyükdür, çünki operatorların qruplaşdırılması